stanford-oval/wikipedia huggingface dataset:
Tobias Kirveskoski

Tobias Kirveskoski -nimisiä henkilöitä ovat olleet:
Tobias Kirveskoski (1826–1887), suomalainen maanviljelijä ja valtiopäivämies
Tobias Kirveskoski (1859–1931), suomalainen maanviljelijä ja valtiopäivämies, edellisen poika.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tobias Kirveskoski”, voi hakea sivunnimihaulla, laajalla sivunnimihaulla tai tekstihaulla.
Theodore Medad Pomeroy

Theodore M. Pomeroy
Theodore Medad Pomeroy (31. joulukuuta 1824 Cayuga, New York – 23. maaliskuuta 1905 Auburn, New York) oli yhdysvaltalainen poliitikko ja lakimies. Hän istui New Yorkin osavaltion republikaaniedustajana Yhdysvaltain edustajainhuoneessa vuosina 1861–1869. Pomeroy valittiin edustajainhuoneen puheenjohtajaksi yhden päivän ajaksi 40. kongressin viimeisenä kokoontumispäivänä 3. maaliskuuta 1869, joka oli samalla Pomeroyn viimeinen päivä edustajainhuoneen jäsenenä.
Edustajainhuoneesta lähtemisen jälkeen Pomeroy siirtyi liike-elämään, jossa hän toimi muun muassa American Expressin ensimmäisenä varapuheenjohtajana. Pomeroy osallistui vielä 1870-luvun loppupuolella paikallispolitiikkaan, kun hän toimi ensin vuosina 1875–1876 Auburnin pormestarina ja 1878–1879 New Yorkin osavaltionsenaatin senaattorina.
Tobias Kirveskoski (1826–1887)

Tobias Kirveskoski (4. huhtikuuta 1826 Sysmä – 18. heinäkuuta 1887 Sysmä) oli suomalainen maanviljelijä ja valtiopäivämies.
Kirveskosken vanhemmat olivat Johannes Juhonpoika Kirveskoski ja Maria Markuntytär Knaappila ja puolisot Maria Fredrika Antintytär Kirveskoski, Helena Erkintytär Selén ja Maria Sofia Bäck. Myös Kirveskosken  samanniminen poika ensimmäisestä avioliitosta, Tobias Kirveskoski, oli maanviljelijä, valtiopäivämies ja kirkolliskokouksen edustaja. Vanhempi Tobias Kirveskoski oli Heinolan rovastikunnan edustaja  kirkolliskokouksessa 1876 ja talonpoikaissäädyssä Heinolan tuomiokunnan edustaja valtiopäivillä  1872.
Tie 35 (Viro)

Kantatie 35 kulkee Koillis-Virossa Mustveen kunnan Avinurmen pienkauppalasta kantatieltä 21 Tudulinnan kautta Alutagusen kunnan Iisakun pienkauppalaan valtatielle 3.
Tien kulku

Kantatie 35 kulkee seuraavien maakuntien ja kuntien kautta:
Tien kulku > Jõgevamaa

Mustveen kunta
Tien kulku > Itä-Virumaa

Alutagusen kunta
SuperTed

| SuperTed Supernalle Teräsnalle> SuperTed |
| --- | --- |
Tyyli:  animaatiosarja
Kestoaika:  10 minuuttia
Luoja(t):  Mike Young
Pääosissa:  Derek Griffiths Melvyn Hayes Roy Kinnear Jon Pertwee Victor Spinetti Sheila Steafel
Alkuperämaa:  Yhdistynyt kuningaskunta
Alkuperäiskieli:  kymri
Verkko:  Yhdistynyt kuningaskunta: S4C Suomi: MTV (1980-luku) MTV3 (1996–1997)
Esitetty:  1. syyskuuta 1982 – 20. helmikuuta 1986 (Wales)
Tuotantokausia:  3
Jaksoja:  36
Tuotanto
Tuottaja(t):  John Parkinson Mike Young Robin Lyons David Edwards
Ohjaaja(t):  David Edwards John Parkinson
Käsikirjoittaja(t):  Robin Lyons Judy Rothman Rofé
Tuotantoyhtiö(t):  Siriol Animation Ltd
Seuraaja:  The Further Adventures of SuperTed
Aiheesta muualla
IMDb 
SuperTed (tunnetaan myös nimellä Supernalle sekä MTV:n 1980-luvun televisioesityksessä Teräsnalle) on brittiläisen Siriol Productionsin 36-osainen vuosina 1982–1986 piirrossarja. Sarja perustuu walesilaisen kirjailija ja animaattori Mike Youngin luomaan samannimiseen supersankarihahmoon.
Alun perin Young loi sarjan tarinoita SuperTedistä pojallensa häntä voittamaan pimeänpelkonsa, ja näin SuperTedistä tuli suosittu kirjasarja.
Juoni

SuperTedin tarina alkaa lelutehtaasta, jossa hänet poistetaan tuotantolinjalta viallisena. Avaruudesta saapuu pilkukas avaruusoliko nimeltä Pilkkumies (Spotty), joka pelastaa SuperTedin kellarista, ja herättää hänet henkiin "kosmisella pölyllä". Hän vie hänet taikapilvelle Luontoäidin luo, joka antaa tälle supervoimia: kyvyn lentää sekä yli-inhimmilliset voimat ja kestävyyden. SuperTed ottaa voimansa käyttöön kuiskaamalla hiljaa itselleen taikasanan. SuperTedin pääantagonisti on Texas-Pete, ja hänen apurinsa Bulk (1990-luvun suomalaisessa jälkiäänityksessä Masa) ja Skeleton.
Jatkosarja

Myöhemmin Disney-yhtiö osti oikeudet sarjaan ja Hanna-Barbera teki siihen 13 uutta jaksoa vuonna 1989 nimellä The Further Adventures of SuperTed. Suomen televisiossa sarja esitettiin MTV3-kanavalla vuosina 1996-1997 esitetyn alkuperäisen SuperTed-sarjan jälkeen samassa ohjelmakokonaisuudessa. Suomen Kunnallispalvelu julkaisi sarjan jaksoja muutamalla VHS-kasetilla 1990-luvulla. VHS-kasettijulkaisuissa suomenkielisessä jälkiäänityksessä ääninäytteli Helge Herala.
Sarja Suomessa

Suomen televisiossa sarja esitettiin ensimmäisen kerran alkuperäiskielellä ja suomenkielisellä tekstityksellä että osittain suomenkielisellä jälkiäänityksellä Raila Hämäläisen kertomana MTV:n Pätkis-ohjelmassa 1980-luvulla, jolloin sarja esitettin nimellä Teräsnalle. Sarjan ensiesityksen aikaan markkinoilla oli Pauligin valmistama SuperTed-mehujää sekä jäätelö. Sarja esitettiin uusintana MTV3-kanavalla vuosina 1996–1997. Tällä uusintakierroksella noin 25 minuutin ohjelmakokonaisuuteen oli sisälletty kaksi tai kolme alkuperäistä jaksoa. Lisäksi uusintana esitettyyn sarjaan oli tehty uusi suomenkielinen jälkiäänitys. Samaan ohjelmakokonaisuuteen oli sisälletty myös vuonna 1989 valmistuneen jatkosarjan The Further Adventures of SuperTed jaksot.
Ääninäyttelijät > Alkuperäinen jälkiäänitys

| 0 | 1 | 2 |
| --- | --- | --- |
|  Derek Griffiths  | … |  Supernalle   |
|  Jon Pertwee  | … |  Pilkkumies   |
|  Victor Spinetti  | … |  Texas-Pete   |
|  Melvyn Hayes  | … |  Skeleton   |
|  Roy Kinnear  | … |  Bulk   |
|  Peter Hawkins  | … |  Narrator   |
Ääninäyttelijät > Suomenkieliset ääninäyttelijät (1990-luvulla tehty jälkiäänitys)

| 0 | 1 | 2 |
| --- | --- | --- |
|  Christian Lönegren  | … |  SuperTed, Pilkkumies   |
|  Pepe Laaksonen  | … |  Texas-Pete   |
|  Kari Tamminen  | … |  Masa   |
|  Jape Kantola  | … |  Skeleton   |
Suomi kesäolympialaisissa 2000

Suomi saavutti Sydneyn kesäolympialaisissa 2000 yhteensä neljä mitalia, joista kaksi oli kultaista, yksi hopeaa ja yksi pronssia. Kisojen mitalitilastossa Suomi sijoittui 31. sijalle.
Suomen olympiajoukkue koostui 70 urheilijasta, joista 40 oli miehiä ja 30 naisia. Nuorin suomalainen olympiaurheilija näissä kisoissa oli uimari Hanna-Maria Seppälä, joka oli kilpaillessaan 15 vuoden ja 282 päivän ikäinen ollen samalla kaikkien aikojen nuorin suomalainen olympiaurheilija. Seppälän ennätys meni rikki, kun Noora Laukkanen, uimari hänkin, osallistui Pekingin kesäolympialaisiin 2008 15 vuoden ja 192 päivän ikäisenä. Vanhin suomalainen urheilija Sydneyssä taasen oli ampuja Maarit Lepomäki, jolle ikää oli kilpaillessa kertynyt 43 vuotta ja 281 päivää. Avajaisissa Suomen joukkueen lipunkantajana toimi moukarinheittäjä Olli-Pekka Karjalainen.
Mitalistit > Kultaa

Arsi Harju – Yleisurheilu, miesten kuulantyöntö
Thomas Johanson ja Jyrki Järvi – Purjehdus, 49er-luokka
Mitalistit > Hopeaa

Juha Hirvi – Ammunta, miesten 50 metrin pienoiskivääriammunta, asennot
Mitalistit > Pronssia

Marko Yli-Hannuksela – Kreikkalais-roomalainen paini, sarja 76 kg
Ted Nasmith

| Ted Nasmith |
| --- | --- |
 Nasmith vuonna 2005
Henkilötiedot
Syntynyt: 1956  Goderich, Ontario, Kanada
Taiteilija
Ala:  kuvataiteilija
Aiheesta muualla
www.tednasmith.com
Ted Nasmith (s. 1956 Goderich, Ontario, Kanada) on yksi tunnetuimmista J. R. R. Tolkienin tuotannon kuvittajista. Ammatikseen hän on tehnyt myös arkkitehtonisia kuvituksia suunnitteilla olevista rakennuksista.
Lapsuus ja nuoruus

Nasmithin isä oli upseeri Kanadan ilmavoimissa. Isän työkomennuksen vuoksi perhe asui kolme Nasmithin lapsuusvuosista Ranskassa. Useiden muuttojen jälkeen perhe asettui 1960-luvun puolivälissä Torontoon. Taiteellinen Nasmith kirjoittautui erityisen taidelinjan omaavaan high schooliin.
Nasmith tutustui ensimmäistä kertaa Tolkienin Taruun sormusten herrasta sisarensa kautta ollessaan high schoolin kolmannella luokalla. Teoksesta tuli Nasmithille keskeinen innoittaja niin taiteessa kuin muussakin elämässä:
»Tolkienin löytämisellä oli minulle valtava merkitys, ja se ohjasi minut niiden asioiden pariin, joita nykyään pidän itselleni kaikkein rakkaimpina. Se herätti minussa rakkauden kadonneisiin ja utuisiin aikoihin, myytteihin ja legendoihin. En sitten lapsuuteni ollut missään kokenut olevani niin 'kotona' – – Aloin välittömästi hahmotella piirroksia tuon taianomaisen, nostalgisen maailman innoittamana ja unohduin usein tunneiksi tämän työn pariin.» 
()
Vuonna 1972 Nasmith lähetti Tolkienille joitakin töistään ottamiaan valokuvia. Kirjailija vastasi kirjeitse muutaman viikon päästä kehuen piirroksia, mutta myös kritisoiden kuvaa Bilbo Reppulista hieman liian lapsenomaiseksi. Palaute inspiroi teini-ikäistä Nasmithiä ponnistelemaan piirroksissaan vielä suurempaan uskollisuuteen tekstille.
Kouluaikana Nasmith oli Art Fitzpatrickin töiden innoittamana suunnitellut suuntautuvansa automainosten kuvittajaksi, mutta automainonta oli murroksessa valokuvauksen syrjäyttäessä piirroksia eikä nuori Nasmith saanut valmistuttuaan töitä alalta. Sen sijaan hän pestautui syksyllä 1972 yritykseen, jossa suunnitteilla olevista rakennuksista piirrettiin arkkitehtonisia kuvituksia. Ensimmäisten vuosien jälkeen Nasmith siirtyi freelanceriksi. Huolimatta Tolkien-kuvitustensa saavuttamasta suosiosta hän on jatkanut myös arkkitehtonisena kuvittajana 2000-luvulle saakka.
Työ Tolkienin tuotannon parissa

1980-luvun lopulla Nasmithin Tolkien-aiheiset työt kiinnittivät kustantajien huomion ja neljä hänen työtään pääsi vuoden 1987 Tolkien-kalenteriin. Sen jälkeen Nasmithin kuvia on julkaistu Tolkien-kalentereissa useasti. Vuosien 1990, 2002–2004 ja 2009 kalenterit ovat olleet yksinomaan hänen kuvittamiaan.
Vuonna 1996 kustantajat pyysivät Nasmithiltä kuvitusta ensimmäiseen kuvitettuun laitokseen Silmarillionista. Ensimmäinen kuvitettu Silmarillion julkaistiin 1998 ja toinen, uusin Nasmithin kuvin, vuonna 2004.
Alkuvuodesta 1999 Peter Jacksonin ja New Line Cineman edustajat pyysivät John Howen ja Alan Leen ohella myös Nasmithiä mukaan suunnittelemaan tulevan elokuvatrilogian taiteellisia ratkaisuja. Hän joutui kuitenkin asiaa harkittuaan kieltäytymään osallisuudesta henkilökohtaisen kriisin johdosta.
Taiteellisten kykyjensä lisäksi Nasmithiä pidetään erinomaisena Tolkien-tietäjänä. Hän on kysytty puhujavieras erilaisissa Tolkien-tapahtumissa ja jäsen useissa Tolkieniin liittyvissä järjestöissä kuten Tolkien Societyssä, Mythopoeic Societyssä ja Mensan Beyond Breessä.
Musiikki

Kuvataiteellisten kykyjensä ohella Nasmith on paneutunut myös musiikkiin. Hän on muun muassa soittanut bassokitaraa rockyhtyeessä, laulanut kuorossa ja esittänyt omatekoisia laulujaan Tolkien-harrastajien tapahtumissa. Vuonna 2007 hän julkaisi veljensä Brucen avustamana levyn The Hidden Door: Songs in the Key of Enchantment, joka sisältää Tolkienin ja fantasian innoittamia lauluja. Muutamat sanoituksista ovat mukaelmia Tolkienin runoista, jotkut taas käsittelevät fantasiaa yleisemmin. Muista poiketen kappaleen "A King There Was" sanat on kirjoittanut Nasmithin ystävä Alex Lewis.
Aiheesta muualla

Ted Nasmithin viralliset sivut
Ted Nasmith Uncredited, sivusto joka käsittelee Nasmithin vaikutusta TSH-elokuvatrilogian visuaaliseen ilmeeseen
Nasmithin varhainen akryylimaalaus The Unexpected Party, jonka Bilboa Tolkien piti liian lapsenomaisena.
Nasmithin Silmarillion-aiheinen guassimaalaus Lúthien, jossa ilmenee hänelle tyypillinen yksityiskohtien tarkkuus.
Timo Utriainen

Timo Antero Utriainen (s. 30. maaliskuuta 1964 Oulu) on entinen suomalainen kolmiloikkaaja. Hän edusti Oulun Pyrintöä ja häntä valmensivat Eila Vartiainen ja Pentti Kuukasjärvi.
Utriainen saavutti SM-hopeaa Lahdessa 1985 (tuloksella 15,69 m) ja Hämeenlinnassa 1988 (myötätuulituloksella 16,54 m). Sisäratojen SM-hopeaa hän saavutti vuonna 1988 (tuloksella 15,90 m) ja pronssia vuonna 1986 (tuloksella 15,86 m).
Utriainen edusti Suomea neljässä maaottelussa vuosina 1985–1988. Hänen ennätyksiään ovat 16,29 m kolmiloikassa vuodelta 1988 ja 739 cm pituushypyssä samalta vuodelta. Hänellä on nimissään kolmiloikan 14-vuotiaiden Suomen ennätys 13,76 m vuodelta 1978.
Vuosittainen kehitys

| Vuosi | Tulos | Kalevan kisat |
| --- | --- | --- |
| 1981 | 14,87 | karsiutui (ei tulosta) |
| 1982 | 15,69 | 10. (14,65) |
| 1983 | 15,62 | 5. (15,52) |
| 1984 | 14,93 | 11. (14,76) |
| 1985 | 15,69 (15,82 w) | hopeaa (15,69) |
| 1986 | 15,92 (15,95 i) | 4. (15,46) |
| 1987 | 15,81 | 5. (15,81) |
| 1988 | 16,29 (16,54 w) | hopeaa (16,54 w) |
w = myötätuulitulos

i = hallitulos
SuperStar

SuperStar (سوبر ستار) on arabialainen versio brittiläisestä Pop Idol -ohjelmasta.
Kilpailijat > Ensimmäinen kausi (2003)

Diana Karazon, Jordania voittaja
Rouwayda Attieh, Irak
Melhem Zein, Libanon
Saoud Abou Sultan, Arabiemiirikunnat
Wael Mansour, Egypti
Merhi Serhal, Libanon
Shadi Aswad, Syyria
Mohammad Lafi, Palestiina
Saad Jamal Al-Dine, Libanon
Haytham Saeed, Egypti
Nancy Zabalawi, Syyria
Saber Hawari, Algeria
Kilpailijat > Toinen kausi (2004)

Ayman El Aatar, Libya voittaja
Ammar Hassan, Palestiina
Hadi Aswad, Syyria
Ranim Qteit, Egypti
Brigitte Yaghi, Libanon
Mohannad Mshallah, Syyria
Houssam Madanieh
Abir Nameh
Abd El Rahman Mohamed, Saudi-Arabia
Houssam Chami
Mohamed Daoud
Wa'ad El Bahry
Mustafa Shwiekh
Raneen El Sha'ar
Zahi Saffeyeh
Rania Shaban
Yasmine El Husaini
Kilpailijat > Kolmas kausi (2005-2006)

Ibrahim El Hakami, Saudi-Arabia voittaja
Shahd Barmada, Syyria
Ayman Lseeq, Tunisia
Ahmed El Faleh, Irak
Asma Othmani, Tunisia
Nancy Nasrallah, Libanon
Haitham El Shoumali, Palestiina
Ibrahim Abd El Adheem, Libya
Asma Ben Ahmed, Tunisia
Hatem Adar, Marokko
Samar Andeel, Egypti
Yusra Hamzawi, Tunisia
Kilpailijat > Neljäs kausi (2007)

Marwan Ali, Tunisia voittaja
Saad El Mjarred, Marokko
Yusra Mahnoush, Tunisia
Ahmad Hussein, Libanon
Rihab Saleh, Egypti
Ibrahim Ashri, Egypti
Fadi Abd El Khaliq, Libanon
Nesma Kurdi, Egypti
Youssef Bara, Syyria
Mustafa Said, Egypti
Rawda Bin Abdallah, Tunisia
Elian Ba'ini, Libanon
Nada Omar, Egypti
Aiheesta muualla

Virallinen sivusto (arabiaksi)
Tie 38 (Viro)

Kantatie 38 kulkee Keski-Virossa Põltsamaan kaupungin pohjoispuolelta valtatieltä 2 Võhmaan kantatielle 49.
Tien kulku

Kantatie kulkee seuraavien maakuntien ja kuntien kautta:
Tien kulku > Jõgevamaa

Põltsamaan kunta
Tien kulku > Viljandimaa

Põhja-Sakalan kunta
Timo Utterström

| Timo Utterström> Henkilötiedot |
| --- | --- |
Syntynyt: 13. syyskuuta 1982 (ikä 42)
Ammatti:  näyttelijä, suomentaja, yrittäjä
Näyttelijä
Taiteilijanimet:  Timo Strom, Timo Ström
Aiheesta muualla
IMDb
Timo Utterström (s. 13. syyskuuta 1982 Karjaa) on suomalainen näyttelijä, suomentaja ja yrittäjä.
Ura

Utterström valmistui taiteen maisteriksi Lapin yliopistosta 2008. Hän on näytellyt teatterielokuvissa, lyhytelokuvissa ja televisiosarjoissa. Utterström on työskennellyt myös ohjaajana, kuvaajana ja leikkaajana erinäisissä markkinointivideoissa. Utterström on niin ikään suomentanut useita romaaneja ja tietokirjoja englannista.
Utterström on näytellyt sivurooleja muun muassa televisiosarjoissa Bikineitä ja timantteja ja Modernit miehet.
Tessy Thomas

Tessy Thomas
Tessy Thomas(ടെസ്സി തോമസ്) (s. 1964) on Intian Defence Research and Development Organisation -organisaation insinööri, joka johti 2000-luvulla mannertenvälisen ballistisen Agni-V-ohjuksen suunnittelun, joka lienee ensimmäinen moinen saavutus naiselle missään päin maailmaa.
Tausta

Tessy on kotoisin Alappuzhasta Keralasta. Hän syntyi liikemiehen lapseksi. Hän opiskeli insinööriksi Government Engineering College -yliopistossa Thrissurissa. Hän tutustui raketteihin jo lapsena, koska hänen kotinsa oli suhteellisen lähellä rakettien laukaisukeskusta. Hänellä on tekninen jatkotutkinto Institute of Armament Technology-koulusta Punessa (nykyinen Defence Institute of Advanced Technology). Hän on kristitty ja sai nimensä Äiti Teresan mukaan. Hän toiminut nykyisessä laboratoriossaan vuodesta 1988 alkaen.
Ura

Tessy oli projektin apulaisjohtaja, kun Intia kehitti 3 000 kilometriä kantavan Agni-III-ohjuksen. Hän toimi projektipäällikkönä, kun Intia kehitti Agni IV-ohjuksen, jota testattiin vuonna 2011. Tessy toimi sen jälkeen ja aikana projektipäällikkönä ja johti 5 000 km kantavan Agni-V-ohjuksen kehitystötä vuodesta 2009 lähtien. Ohjusta kokeiltiin onnistuneesti 19. huhtikuuta 2012. Tammikuussa 2012 Intian pääministeri nosti Thomasin Intian tiedekongressissa esimerkiksi, miten naiset voivat edetä Intiassa. 
Vuonna 2011 hän oli kolmesta Shanti Swarup Bhatnagar -palkinnon saajista, joka on Intian johtava tiedepalkinto.
Perhe

Hän on naimisissa Saroj Kumarin kanssa, joka on kommodorin arvoinen meriupseeri. Perheessä on yksi poika, Tejas. Poika opiskelee insinööriksi.
Aiheesta muualla

TV News Interview with Tessy Thomas
The Woman in Black

| The Woman in Black |
| --- | --- |

Ohjaaja:  James Watkins
Käsikirjoittaja:  Jane Goldman
Tuottaja:  Simon Oakes Richard Jackson
Säveltäjä:  Marco Beltrami
Kuvaaja:  Tim Maurice-Jones
Leikkaaja:  Jon Harris
Lavastaja:  Niahm Coulter
Erikoistehosteet:  Linus Lindbalk
Pääosat:  Daniel Radcliffe Ciarán Hinds Janet McTeer
Valmistustiedot
Valmistusmaa:   Iso-Britannia
Tuotantoyhtiö:  Hammer Film Productions Alliance Films
Levittäjä:  Momentum Pictures Budapest Film Netflix
Ensi-ilta:  10. helmikuuta 2012
Kesto:  95 minuuttia
Alkuperäiskieli:  englanti
Budjetti:  27 000 000 $
Aiheesta muualla
IMDb 
Elonet
AllMovie
Infobox OKNimi-testi OK: 
The Woman in Black on yliluonnollinen trilleri, joka perustuu Susan Hillin samannimiseen romaaniin. Elokuvan on ohjannut James Watkins ja sen on käsikirjoittanut Jane Goldman. Elokuvan pääosissa esiintyvät Daniel Radcliffe, Ciarán Hinds sekä Janet McTeer. Elokuva piti ensin kuvata 3D:nä, mutta kuvattiin lopulta 2D:nä. Elokuvan ensi-ilta oli ensin 28. lokakuuta 2011, mutta sitä lopulta siirrettiin seuraavan vuoden helmikuulle.
Juoni

Elokuva kertoo nuoresta juristista, Arthur Kippsistä (Daniel Radcliffe), joka komennetaan matkustamaan syrjäiseen kylään hoitamaan hiljaittain kuolleen asiakkaan papereita. Työskennellessään yksin asiakkaansa tyhjässä talossa, Kipps alkaa ratkaista talon salaisuuksia ja näkee mysteerisen ainoastaan mustaan pukeutuneen naisen. Kun kyläläiset eivät kerro mitään, Kippsin on pakko ratkaista mustaan pukeutuneen naisen oikea henkilöllisyys itse.
Rooleissa

| 0 | 1 | 2 |
| --- | --- | --- |
|  Daniel Radcliffe  | … |  Arthur Kipps   |
|  Ciarán Hinds  | … |  Hra. Daily   |
|  Janet McTeer  | … |  Rva. Daily   |
|  Sophie Stuckey  | … |  Arthur Kippsin vaimo   |
|  Liz White  | … |  Jennet Humfrye (The Woman in Black)   |
|  Alisa Khazanova  | … |  Alice Drablow   |
|  Daniel Cerqueira  | … |  Keckwick   |
|  Aoife Doherty  | … |  Lucy Jerome   |
|  Alexia Osborne  | … |  Victoria Hardy   |
Thessalian yliopisto

| Thessalian yliopisto> Πανεπιστήμιο Θεσσαλίας |
| --- | --- |
  
 Thessalian yliopiston hallintorakennus Vóloksessa.
Perustettu:  1984
Tyyppi:  Julkinen
Henkilökunta:  1 023
Opiskelijoita:  12 266
Sijainti:  Kardítsa, Lamía, Lárisa, Tríkala ja Vólos, Thessalia  Kreikka
Sivusto:  www.uth.gr
Thessalian yliopisto (kreik. Πανεπιστήμιο Θεσσαλίας, Panepistímio Thessalías) on yliopisto, joka toimii Thessalian alueella Kreikassa. Se on perustettu vuonna 1984.
Yliopiston pääpaikka on Vóloksessa. Sen lisäksi yliopistolla on yksiköt Kardítsassa, Lamíassa, Lárisassa ja Tríkalassa. Yliopistossa on kuusi tiedekuntaa ja yhteensä 18 laitosta. Niissä on yhteensä 12 266 opiskelijaa, joista 2 619 on jatko-opiskelijoita. Henkilökunnan määrä on 1 023, joista 560 on opetus- ja tutkimushenkilöstöä (vuonna 2014).
Tiedekunnat

Yliopiston tiedekunnat ja niiden laitokset ovat:
| Tiedekunta | Laitokset | Kampus |
| --- | --- | --- |
| Humanistinen ja yhteiskuntatieteellinen tiedekunta | Erityisopetuksen laitos Historian, arkeologian ja sosiaaliantropologian laitos Luokanopettajakoulutuksen laitos Taloustieteen laitos Varhaiskasvatuksen laitos  | Vólos |
| Liikuntatieteellinen tiedekunta | Liikuntatieteen laitos | Tríkala |
| Luonnontieteellinen tiedekunta | Tietojenkäsittelytieteen laitos | Vólos |
| Luonnontieteellinen tiedekunta | Tietojenkäsittelytieteen ja biolääketieteellisen informatiikan laitos | Lamía |
| Maataloustieteellinen tiedekunta | Kalatalouden laitos Maatalouden ja maaseutuympäristön laitos | Vólos |
| Teknillinen tiedekunta | Aluesuunnittelun ja -kehityksen laitos Konetekniikan laitos Rakennustekniikan laitos Sähkö- ja tietotekniikan laitos Yhdyskuntatekniikan laitos | Vólos |
| Terveystieteellinen tiedekunta | Biokemian ja biotekniikan laitos Lääketieteen laitos | Lárisa |
| Terveystieteellinen tiedekunta | Eläinlääketieteen laitos | Kardítsa |
Aiheesta muualla

Kuvia tai muita tiedostoja aiheesta Thessalian yliopisto Wikimedia Commonsissa
Πανεπιστήμιο Θεσσαλίας - University of Thessaly. Yliopiston verkkosivut. (kreikaksi) (englanniksi)
Kreikan yliopistot
| --- | --- |
Attika:   Ateenan kansallinen teknillinen korkeakoulu  Ateenan kauppakorkeakoulu  Ateenan maatalousyliopisto  Ateenan taidekorkeakoulu  Ateenan yliopisto  Charokópeio-yliopisto  Länsi-Attikan yliopisto  Panteion-yliopisto  Pireuksen yliopisto 
Epeiros:  Ioánninan yliopisto
Itä-Makedonia ja Traakia:  Traakian Demokritos-yliopisto
Jooniansaaret:  Joonian yliopisto
Keski-Makedonia:   Kreikan kansainvälinen yliopisto  Makedonian yliopisto  Thessalonikin Aristoteles-yliopisto 
Kreeta:   Kreetan yliopisto  Kreetan teknillinen yliopisto  Kreikan Välimeren yliopisto 
Länsi-Kreikka:   Kreikan avoin yliopisto  Patraksen yliopisto 
Länsi-Makedonia:  Länsi-Makedonian yliopisto
Peloponnesos:  Peloponnesoksen yliopisto
Pohjois-Egean ja Etelä-Egean saaret:  Egean yliopisto
Thessalia:  Thessalian yliopisto
Teknikko

Teknikko (lyhenne tekn.) oli teknillisessä koulussa tai oppilaitoksessa suoritettu tutkinto, täsmennyksenä käytettiin opintosuunnan nimeä, esimerkiksi sähköteknikko, teleteknikko. Koulutuksen pituus oli kolme vuotta. Talonrakennuksen sekä tien- ja vesirakennuksen opintosuunnilta valmistuneiden tutkintonimitys oli rakennusmestari, konetekniikan opintosuunnan konemestari. Teknikkotutkintojen tarkoitus oli valmistaa ennen kaikkea työnjohtotehtäviin.
Teknikon tutkinnot lakkautettiin ammattikorkeakoulu-uudistuksen yhteydessä. Viimeiset teknikot valmistuivat 2000-luvun alussa.
Nykyisin teknikko on alin korkea-aste. Kansainvälisissä tehtävissä vaaditaan usein vähintään kolmen vuoden korkeakoulutus. Suomalaiset teknikot ja opistoasteen tutkinnon suorittaneet insinöörit eivät joissain tapauksissa täyttäneet tätä vaatimusta. Sama tutkinto muissa Euroopan unionin tai entisessä Neuvostoliitossa täyttivät tämän vaatimuksen. Osin tästä syystä laadittiin nykyinen koulutusvastaavuus jossa vanhatkin tutkinnot huomioitiin ja rinnastettiin samalle tasolle muissa maissa suoritettuihin vastaaviin tutkintoihin. Nykyään Suomessa on tutkintoasteisia työnjohtaja- koulutuksia, jotka vastaavat teknillisen koulutuksen työnjohtajia. Esimerkiksi Rastor järjestää näitä erikoisammattitutkintoja.
Aiheesta muualla

Koulutusastejaottelu, Tilastokeskus (Arkistoitu – Internet Archive)
Tekniikan alan korkeakoulututkinnot
| --- | --- |
Yliopistotutkinnot:   Tekniikan tohtori  Tekniikan lisensiaatti  Diplomi-insinööri  Arkkitehti  Maisema-arkkitehti  Tekniikan kandidaatti 
Ammattikorkeakoulututkinnot:   Insinööri (ylempi AMK)  Insinööri (AMK)  Rakennusmestari (AMK)  Rakennusarkkitehti (AMK) 
Tekniikan alan opistotutkinnot
Insinööri
Rakennusinsinööri
Rakennusarkkitehti
Teknikko
Rakennusmestari
Tie 43 (Viro)

Kantatie 43 kulkee Tarton kunnan Aoverestä valtatieltä 3 Alatskiven ja Kallasten kautta Peipsijärven länsirantaa Kasepäähän Mustveen kaupungin eteläpuolelle valtatielle 3. Tien pituus on 57,0 kilometriä.
Tien kulku

Kantatie 43 kulkee seuraavien maakuntien ja kuntien alueella:
Tien kulku > Tartumaa

Tarton kunta
Peipsiäären kunta
Tien kulku > Jõgevamaa

Mustveen kunta